13. (a) Wat is die jaarteks vir 2010? (b) In watter sin faal die liefde nooit nie?
13 Paulus het vervolgens vir ons beskryf wat liefde is en wat dit nie is nie. (Lees 1 Korintiërs 13:4-8.) Neem nou die tyd om te bepaal in watter mate jy voldoen aan wat liefde vereis. Skenk veral aandag aan die laaste frase in vers 7 en die eerste sin in vers 8: 'Die liefde verduur alles. Die liefde faal nooit nie', wat ons jaarteks vir 2010 sal wees. Let op dat Paulus in vers 8 gesê het dat daar weggedoen sal word met gawes van die gees, wat profesie en talespraak insluit en wat tydens die beginstadium van die Christengemeente gebruik is. Dit sou tot 'n einde kom. Maar liefde sal altyd daar wees. Jehovah is die beliggaming van liefde, en hy lewe vir ewig. Daarom sal liefde nooit faal, of tot 'n einde kom, nie. Dit sal vir ewig bestaan as 'n eienskap van ons ewige God.—1 Joh. 4:8.
Die liefde faal nooit nie
20, 21. (a) Waarom het die liefde oortreffende waarde? (b) Waarom is jy vasbeslote om die weg van liefde na te streef?
20 Vandag sien ons onder Jehovah se knegte hoe wys dit is om die allesoortreffende weg van liefde na te streef. Dit is werklik uitnemend in alle situasies. Let op hoe die apostel Paulus hierdie waarheid beklemtoon het. Eerstens het hy daarop gewys dat die gawes van die gees sou ophou en dat die Christengemeente tot volwassenheid sou groei. Toe het hy afgesluit: "Nou bly geloof, hoop, liefde, hierdie drie; maar die grootste hiervan is die liefde."—1 Kor. 13:13.
21 Uiteindelik sal die dinge waarin ons geloof stel, 'n werklikheid word, en daarom sal die behoefte aan geloof daarin tot 'n einde kom. Die hoop wat ons het in beloftes wat ons graag vervul wil sien, sal nie meer bestaan nadat alles nuut gemaak is nie. Maar wat van liefde? Dit sal nooit faal, of tot 'n einde kom, nie. Dit sal altyd bestaan. Met ewige lewe in die vooruitsig sal ons beslis al hoe meer fasette van God se liefde sien en verstaan. As jy God se wil doen en die allesoortreffende weg nastreef van die liefde wat nooit faal nie, kan jy vir ewig lewe.—1 Joh. 2:17.